Blaize

Blaize egy tizenéves **mutáns** fiú, aki egy gazdag család sarja, de ez több negatívummal járt a számára, mint pozitívummal.

## Blaize

* Tini
* Gyerek

## Megnevezések

### Becenevek

* Bizzi
* Jerry

## Biológia

### Betegségek

Enyhe személyiségzavar (főleg a képessége miatt)
 Macskaszőr és pollenallergia

## Szakmai

### Foglalkozás

Diák
 Korrepetitor (magánórákat tart)
 Bolti eladó

## Adottságok

### Tehetségek

Gitározás
 Zongorázás
 Matematikai/Logikai készség
 Idegen nyelvi készség

### Különleges képességek

***Másolás****Tulajdonságok (képességek, készségek, személyiségjegyek) átvétele másoktól*

## Egyéb

### Beszélt nyelvek

Angol
 Japán
 Német
 Orosz

## Kapcsolatok

### Rokonok

Joshua (apja)
 Charlotte (anyja)
 Sierra (unokatestvére)

## Személyiség

### Önmagában

**Blaize** kifelé szereti egy magabiztos és némileg egoista fiú képét mutatni, de legbelül tele van vívódásokkal. Mivel beleneveltek kiskorában a különcségét, ezért elég félénk volt hosszú ideig, a képességére pedig átokként tekintett. Ez mostanra megváltozott annyiban, hogy valamelyest elfogadta magát, de elég egy rossz nap és újra a neveltetés alatt megásott sötét üreg aljára kerül, ahonnan jó idő neki kimászni.

Ha valamiben nem biztos azt a tahósággal próbálja leplezni. Nem érdemes az embereknek magukra venni, amit mond, sokszor nem gondolja komolyan, csak ilyen a modora. Bunkóssággal próbálja elrejteni mások elől az igazi érzéseit, de ettől még ***vannak*** neki.

A legnagyobb problémája, hogy nagyon könnyen bajba keveredik. Kizárólag utólag ismer félelmet, helyben mindig vakmerően cselekszik. Ez nem mindig válik előnyére.

Elég nagy mániája a szabadságvágya, valószínűleg gyerekkori elnyomottsága miatt. Emiatt ha valaki korlátozni akarja, legyen az akár a szülei, egy tanár, vagy egy barátnő, nem igazán vevő a témára. Ebből rengeteg konfliktusa származik. Nem veti meg az új dolgok kipróbálását, akkor sem, ha azok esetleg károsak. Ebben is önrendelkezése egy formáját látja.

Van egy skalpvadász vénája, amit bár szeretne elnyomni, azért sokszor előkúszik. Emiatt rengeteg félreértésbe keveredett már. Főleg ront a helyzeten, hogy nem igazán szeretne "befogva lenni" túlzó függetlenségi ösztönei miatt.

### Az elnyomott múlt

Két éve volt egy sötét időszaka. Erre elég nagy megvetéssel tekint vissza. Akkoriban sokkal arrogánsabb volt és mások érzelmeire is kevésbé figyelt. Idegenekkel most se kifejezetten egy angyal, de most már ***képes bocsánatot kérni***. Mindent, ami az akkori önmagához köti, olyan szinten el akar nyomni, hogy ez egy törést eredményezett benne, a "rosszabbik fele" pedig miután egybeolvadt a másolt egyéniségeivel, néha ***felülkerekedett*** a jón.

### Másolt személyiségek

A képessége miatt, ha valaki tulajdonságait lemásolja, az nem korlátozódik a képességeikre, hanem velük együtt jár bizonyos személyiségjegyek átvétele is. Ezt jobbik esetben tudja kezelni, elnyomni, eltüntetni, de ha valaki képességét túl sokat használja, ráragadnak bizonyos szokások, viselkedésformák.

## Képesség

Blaize képessége a ***Másolás*** más néven ***Tulajdonság-átvétel***.

### Hatása

Az ereje abban nyilvánul meg, hogy ha valakit megérint, akkor képes maga is elsajátítani/átvenni az adott személy bizonyos tulajdonságait.

Ez lehet természetfeletti képesség, de ugyanakkor lehet sima tehetség is, vagy éppen gyengeség. Tapasztalatot nem képes lemásolni, ezért amikor valamit átvesz, teljesen kezdő benne, hiába van meg hozzá a "kurázsija". Viszont ha olyan tulajdonságokat vesz át, amivel korábban már volt dolga, nem kezdi elölről a kiismerését.

Ha egy másolt tehetséget sokáig kamatoztat, akkor egy idő után teljes egészében beasszimilálja, és onnantól kezdve az saját tulajdonságává is válik. Ezt egyelőre kizárólag nem természetfeletti dolgokkal volt képes elérni.

### Határok

Egyszerre egyébként csak **három** "idegen" (azaz **nem** teljesen **eltanult**) tulajdonságot tud a képességén át megtartani. Ezt általában ki is használja maximálisan. Ezeket tetszőlegesen cserélgetheti.

Hogy mi számít egy lemásolt tulajdonságnak, az attól is függ, hol talál kapcsolódási pontot mondjuk különböző jegyek között. Ha például valaki tud repülni és gyors, és ez mondjuk egy helyről ered, mert mondjuk angyal, akkor a kettőt egyszerre másolja le és továbbra is egy tulajdonságnak számít. Azonban ha valakinek két teljesen független képessége van, akkor azokat egyenként kell másolnia (pl: ha valaki halhatatlan és tud varázsolni, de ezeknek semmi köze egymáshoz, akkor ezek külön "eredő tulajdonságnak" számítanak és külön kezelendőek Blaize által)

### Határfeszegetés

Bizonyos (nem egészséges) szerek illetve kritikus mennyiségű stressz hatására képes kiterjeszteni repertoárját több, mint három lemásolt tulajdonságra. Ha ehhez folyamodik, utólag több negatív mellékhatással is szembe kell(het) nézzen. Emiatt túl kockázatos ezt gyakran (vagy igazából egyáltalán) kihasználnia.

### Mellékhatások

Alapból hatalmának egy elég jelentős mellékhatása is van: tulajdonságokkal együtt személyiségjegyeket is átvesz. Ennek következményeit lásd feljebb a **Személyiség** részben.

Ha "túl lépi határait", akkor a következő mellékhatásokkal nézhet szembe:

* Egy jó ideig használhatatlanná válik a képessége. Ilyenkor a már elsajátított (eredetileg másolt) jegyeit nem veszti el, de "ideigleneseket" nem tud szerezni.
* Elveszik a saját egyénisége a temérdek lemásolt tulajdonságokkal "besurranó" személyiségjegyek erdejében. Azaz többszörös személyiségzavar tör rá. Ilyenkor csak nagyon nehezen tudja visszaszorítani a "behatolókat" és visszavenni a saját testét.
* Előfordulhat, hogy az agya túl nagy megerőltetésnek lesz kitéve, ezért sérülhet. Ez (szerencsésebb esetben) emlékvesztéshez, rosszabb esetben súlyos agykárosodáshoz vezethet.

## Érdekességek

* Az apja üzletember, ezért eleinte sokat költözködtek, így Blaize-nek gyerekkorában nem sok lehetősége volt barátokat szerezni. Ez azóta lecsillapodott.
* Az anyja eredetileg egyetemi oktató, aki elég szigorúan nevelte. Jelenleg kutatóként dolgozik.
* A Harper család régóta érdekes kapcsolatban áll Japánnal. Dédapja lett megbízva egy amerikai szervezet Japánbeli igazgatásával, ezért fordulhat az elő, hogy az apai ági rokonságának nagy része is az országban él.
* Az O’Connell család (Blaize édesanyjának rokonsága) ír-amerikai, és a nagy részük még most is az Államokban él.
* Joshua, Blaize apja, egyetemista évei alatt került vissza Amerikába és ott ismerkedett meg a feleségével, Charlotte-tal.
* Kedvenc étele a paradicsom leves, sőt, úgy általában minden, ami paradicsom.
* Allergiás a macskákra és a pollenre.
* Sokáig félt a kutyáktól, a pókoktól, a kígyóktól, a sötétségtől és a magasságtól. Jelenleg már nem mutat ki annyira pánikszerű reakciót az említett dolgokra.
* Tud zongorázni és gitározni is, de már nem jár különórákra. Önmagától tanulgat.
* Sokáig egy nevelőnővel élt együtt, akire még most is félve gondol.
* Aztán egy ideig nagynénjével (nagybátyja feleségével) és az unokatestvérével lakott.
* Jelenleg ismét a szüleivel él.
* Mivel több helyen is élt már a világon, ezért elég sok nyelvet ismer, némelyiket egész magas szinten.
* Alapvetően okos gyerek, de csak akkor hajlandó megtanulni valamit, ha érdekesnek találja. Nem hülye a tudományokhoz, de hiányzik a motivációja.
* Szereti a focit, a kosárlabdát, a röplabdát és az úszást. Öt éves kora óta jár is különböző edzésekre. Jelen pillanatban még gondolkozik, hogy újra elkezdjen-e aktívan sportolni.
* Annak ellenére, hogy már nem annyira naiv kisgyerek, még mindig űrhajós vagy tűzoltó szeretne lenni. Vagy valami hasonló személy, aki "nagyot tesz".

## Galéria

Blaize családfája

**Blaize ismerősei**
**Gyerekkori barátok**🔮 • 🍻 • 🐙
**Tinikori barátok**💃 • 👗 • 📚 • ⛸️
**Riválisok**👥 • 🦈 • ⚾